*Kitos reikšmės – Švč. Mergelės Marijos bažnyčia.*

|  Alsėdžių Švč. Mergelės Marijos Nekaltojo Prasidėjimo bažnyčia |
| --- |
|  |
| **Vyskupija** | Telšių |
| **Dekanatas** | Plungės |
| **Savivaldybė** | Plungės rajonas |
| **Gyvenvietė** | Alsėdžiai |
| **Adresas** | Bažnyčios g. 2 |
| **Statybinė medžiaga** | medis |
| **Pastatyta** | 1793 m. |
| **Stilius** | liaudiškų formų |

Koordinatės: 56°01′49″š. pl. 22°02′46″r. ilg.﻿ / ﻿56.030324°š. pl. 22.045994°r. ilg.﻿ / 56.030324; 22.045994

**Alsėdžių Švč. Mergelės Marijos Nekaltojo Prasidėjimo bažnyčia** – bažnyčia, stovinti Alsėdžių miestelyje, Sruojos slėnio kairiajame krante. Bažnyčia su varpine, šventoriaus koplyčia ir tvora su vartais priklauso architektūriniam kompleksui (unik. kodas 28084).

Bažnyčios altorius
Parapijoje yra Alsėdžių kapinių koplyčia, Alsėdžių bažnyčios šventoriaus koplyčia.

Istorija
--------

Alsėdžiai 1421–1842 m. priklausė Žemaičių vyskupams, nuo 1465 m. – jų nuolatinė rezidencija. Apie 1465 m. pastatytas vyskupo dvaras. 1842 m. vyskupo žemės suvalstybintos. Nuo 1850 m. vyskupai Alsėdžiuose negyveno, dvaro rūmus valdžia perėmė 1857 m. Pirmosios bažnyčios (iki 1475 ir 1648 m.) buvo pastatytos Alkos kalno papėdėje. Vyskupui paprašius, Lietuvos didysis kunigaikštis Kazimieras bažnyčiai skyrė 50 valakų žemės ir 2 ežerus.

1765 m. įsteigta parapinė mokykla (atkurta 1810 m.). 1789 ir 1813 m. įkurtos altarijos. Nukasus dalį Alkos kalno, 1793 m. pastatyta dabartinė bažnyčia. Senosios vietoje pastatyta koplyčia. 1797 m. skirta žemės kapinėms.

1907–1908 m. atnaujinti bažnyčios altoriai. 1911–1915 m. veikė Lietuvių katalikų blaivybės draugijos skyrius. Alsėdžiuose 1942–1949 m. klebonavęs Juozapas Butkus (1903–1985) Sovietų režimo suimtas ir ištremtas.

Šventoriuje palaidotas vyskupijos valdytojas kunigas Jonas Krizostomas Gintila (1788–1857), bibliofilas bei ilgametis Alsėdžių klebonas Vaclovas Stirbys (1912–1982), (1950–1956 m. buvo ištremtas).

### Parapijos klebonai

* 1925–1928 m. – Kazimieras Genys
* 1942–1949 m. – Juozapas Butkus
* 1950 - 1952 m. Tadas Poška
* 1952 - 1955 m. Jonas Kusas
* 1955 - 1956 m. J. S. Stasiulis
* 1956 - 1974 m. Antanas Jakaitis
* 1974 - 1977 m. Brunonas Bagužas
* 1977 – 1982 m. – Vaclovas Stirbys
* 1983 - 1986 m. Jonas Pakalniškis
* 1987 - 2001 m. Vladas Juškys
* 2001 m. Ramūnas Gerdauskas
* 2001 - 2009 m. Gediminas Norvilas
* 2009 - 2016 m. Edgaras Petkevičius

Architektūra
------------

Bažnyčia stačiakampio plano, su trisiene apside, 2 bokšteliais. Vidus 3 navų. Yra 8 barokiniai mediniai altoriai. Šventoriaus tvora mūrinė, su stulpiniais vartais. Prie bažnyčios, rytinėje šventoriaus pusėje, stovi medinė varpinė, taip pat du koplytstulpiai, du akmeniniai kryžiai, keli antkapiniai paminklai (vyskupijos valdytojo, kunigo Jono Krizostomo Gintilos (1788-1857), klebono Vaclovo Stirbio (1912-1982)).

Galerija
--------

* Centrinis altoriusCentrinis altorius
* Bažnyčios interjerasBažnyčios interjeras
* Vartai bažnyčios priekyjeVartai bažnyčios priekyje
* Vartai bažnyčios galeVartai bažnyčios gale
* ApsidėApsidė
* Šventoriaus koplyčiaŠventoriaus koplyčia
* Atminimo lenta kun. V. Taškūnui (bažnyčioje)Atminimo lenta kun. V. Taškūnui (bažnyčioje)

Šaltiniai
---------

1. ↑  „Bažnyčia". Lietuvos Respublikos kultūros vertybių registras. Nuoroda tikrinta 2018-03-18.

Nuorodos
--------

|  |  |
| --- | --- |
|  | **Vikiteka: Alsėdžių Švč. Mergelės Marijos Nekaltojo Prasidėjimo bažnyčia** – vaizdinė ir garsinė medžiaga  |

* Alsėdžių Švč. Mergelės Marijos Nekaltojo Prasidėjimo parapija